TV- дебат между Петър Дънов, Ванга, другото тефтерче на Левски, врачката на Берлускони
ТЕЛЕВИЗОРА - Утре предстои първият от серия ултра-ключови телевизионни дебати за предстоящите избори, в който водещ ще е някакъв пумпал, който не реагира, когато очевидно събеседникът му лъже.На телевизионния тепих един срещу друг ще се изправят холограми на Петър Дънов, Баба Ванга, алтернативното тефтерче на Апостола на свободата Васил Левски и врачката на Силвио Берлускони.Очаква се дебатиращите да обсъдят позициите си относно това кои са истински милеещите за България кандидати и кои са псевдо, да пророкуват и предскажат трусове, върхове и падения в близкото бъдеще и да съвсем в духа на безполезните околоизборни информации.Участниците в дебатите ще имат и типичните за подобен род изпълнения агитки, като дъновистите и вангистите нерядко се обвиняват в ерес едни други, докато завиждат на ролексите на БПЦ.Предвидено е в следващите издания на дебатното студио да се включат социолози, нумеролози, Тодор Живков, календарът на прабългарите и една от пръчките в снопа на Хан Кубрат.zhelyo